Legal Document

Category: 898

Text:
9. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ της 12 Απρ./16 Ιουν. 1995 (ΦΕΚ Β΄ 527) Επέκταση του Δικαιώματος νοσηλείας στο Ναυτικό Νοσοκομείο Αθηνών, με την προϋπόθεση υπάρξεως κενών θέσεων. Έχοντας υπόψη: α.Το άρθρ. 6 του Νόμ. 154/75 «Περί υγειονομικής περίθαλψης των Στρατιωτικών και των μελών οικογενειών των» (ΦΕΚ 185 Α΄/1975). β. Τις διατάξεις του άρθρ. 55 του Ν.Δ. 721/1970 «Περί Οικονομικής Μερίμνης και Λογιστικού των Ε.Δ.». γ. Την με αριθ. Φ. 582/751460/31.10.80 Υπουργική Απόφαση «Περί παροχής νοσοκομειακής περιθάλψεως στους Μονίμους Πολιτικούς Υπαλλήλους του ΥΕΘΑ υπό των Νοσοκομείων των Ε.Δ.». δ.Το Ν.Δ. 176/74 «Περί διαχειρίσεως των εκ νοσηλείας ιδιωτών εσόδων του Ναυτικού Νοσοκομείου Αθηνών» (ΦΕΚ 346 Α΄/1974). ε. Την με αριθ. Πρωτ. Γ. 5815/19.12.93 κοινή απόφαση του Πρωθυπουργού και Υπουργού Εθνικής Αμύνης «Περί ανάθεσης αρμοδιοτήτων ΥΕΘΑ στους ΥΦΕΘΑ» (ΦΕΚ 914 Β΄/21.12.93), αποφασίζουμε: Άρθρ.1.-Επεκτείνεται το δικαίωμα νοσηλείας στο Ναυτικό Νοσοκομείο Αθηνών των εργαζομένων στο Π.Ν. Σ.Ε.Ι.Δ. των συγγενών Α βαθμού Μ.Π.Υ . – Σ.Ε.Ι.Δ. και συζύγων αυτών, των συνταξιούχων Μ.Π.Υ . και των προστατευομένων μελών των οικογενειών των, των πενθερών των σε ενέργεια και σε αποστρατεία ευρισκομένων στρατιωτικών Π.Ν., των παιδιών μετά τη συμπλήρωση του 21 ου  έτους της ηλικίας (προκειμένου για αγόρια) ή μετά το γάμο (προκειμένου για κορίτσια) των παραπάνω στρατιωτικών, καθώς και των συζύγων των υπηρετούντων την θητεία τους Ναυτών. Άρθρ.2.-Η δαπάνη νοσηλείας των στο άρθρ. 1 αναφερομένων, θα βαρύνουν τους ασφαλιστικούς φορείς με τα ισχύοντα τιμολόγια του ΥΥΠΚΑ. Άρθρ.3.-Η έναρξη εφαρμογής της παρούσης ορίζεται η ημερομηνία δημοσιεύσεως στην Εφημερίδα της Κυβερνήσεως.